Aselmed n tutlayt tmaziɣt deg Lezzayer yella seg zik, iger asurif ɣezzifen seg tallit tamharsit armi d tura. Tutlayt tamaziɣt tella d timawit, tɛedda-d ɣer tira, tedder seg yimi; timucuha, inzan, timsaɛraq, tamedyazt d userqes… Llan aṭas i yuran ɣef yidles-nneɣ d isefra-nneɣ d wayen nniḍen, i wakken ad d-ssuksen si temda n tatut akken ur nettuɣal ara d igujilen n yidles seg-sen; imedyazen, imassanen, ismazrayen, imusnawen d imsuɣal… Akken i d-yenna K.Buɛmara: «Aṭas i dyettwajemɛen seg timawit-is s ɣur yimusnawen i yuran fell-as seg tsuta tis 19 armi d tasut tis 20…»1